Zoom-мен сабақ өткізу кезінде жұмыс сілтемесін бөтендерге таратпау керек - Шолпан Қадырова
DATE: 12:20, 11 Қыркүйек 2020 | GMT +5
TITLE: Zoom-мен сабақ өткізу кезінде жұмыс сілтемесін бөтендерге таратпау керек - Шолпан Қадырова
URL: https://kaz.inform.kz/news/zoom-men-sabak-otkizu-kezinde-zhumys-siltemesin-botenderge-taratpau-kerek-sholpan-kadyrova_a3693510/
META: DATE: 12:20, 11 Қыркүйек 2020 | GMT +5
TOTAL WORDS: 162
AUTHOR(S):
TEXT: «Өкінішке қарай, 3 қыркүйекте Zoom платформасында өткізілген сабақ кезінде бөтен адамдар араласып, әдепсіз слайдтар көрсетіп, оқыту процесіне кедергі жасаған. Мұғалім сабаққа бөтен адамдардың араласқанын байқап, жедел түрде онлайн сабақты аяқтады. Осыдан кейін мектеп әкімшілігі балалармен және атааналармен онлайн кеңес өткізді. Оқушыларға чаттар мен платформаларда жұмыс істеу кезінде этиканы сақтау, жұмыс сілтемесін бөтен адамдарға таратпау қажеттігі туралы тәрбие жұмысын жүргізді. Өз кезегінде біз күн сайын мұғалімдермен жұмыс істеп, ІТ-құзыреттіліктерін дамытудамыз», - деді ол елорда әкімдігінде өткен баспасөз мәслихатында. Сонымен қатар басқарма басшысы барлық мектептердің штаттық режимге көшуі туралы шешімді ҚР Денсаулық сақтау министрлігі, Бас мемлекеттік санитария дәрігері шығарғандығын жеткізді. «Әрине, шешім, ең алдымен, елдегі эпидемиологиялық жағдайға байланысты болады. Біз өз кезегінде балалардың үздіксіз білім алуына барлық жағдайды жасаймыз», - деді ол. Шолпан Қадырова Білім басқармасының call-орталығы 1445, 55-68-73, 55-68-83 нөмірі бойынша жұмыс істейтігін айтты. «1 қыркүйектен бастап колл орталығына 1000-ға жуық, ал күніне 100-ге жуық қоңырау келіп түсті. Мұнда атааналар оқу процесінің барлық мәселелері бойынша толық ақпарат ала алады», - деді басқарма басшысы
